Kate Winslet
Keitė Vinslet (angl. Kate Elizabeth Winslet; g. 1975 m. spalio 5 d.) − britų kino ir teatro aktorė. Keitės Vinslet tėvai buvo teatro aktoriai, o senelis turėjo nuosavą teatrą. Būdama vienuolikos metų, Keitė įstojo į Redfordo vidurinę teatro mokyklą ir ją baigė po penkerių metų. Aktorinį kelią Keitė Vinslet pradėjo 1991 m., debiutuodama D. Britanijos televizijoje. 1994 m. ji nusifilmavo pirmoje savo kino juostoje „Dangiški sutvėrimai“ (Heavenly Creatures), kurią palankiai įvertino kino kritikai. Bet didžiausias jos vaidmuo buvo filme „Titanikas“ (Titanic).